છેલ્લા પાંચ ત્રી-માસિક સીઝન નું ONI ઈન્ડેક્સ આ પ્રમાણે છે: FMA 2018 -0.6ºC, MAM 2018 -0.4ºC, AMJ 2018 -0.1ºC, MJJ 2018 +0.1ºC અને JJA 2018 +0.1ºC. છેલ્લું ત્રી-માસિક સીઝન JJA 2018 નું ONI ઈન્ડેક્સ +0.1°C, એટલે NOAA માપદંડ મુજબ મે 2018. જૂન 2018, જુલાઈ 2018 ની જેમ ઓગસ્ટ નું ONI ઈન્ડેક્સ Enso ન્યુટ્રલ ઝોન માં છે. ઓગસ્ટ 2018 નું નિનો 3.4 નું SST ઍનોમલી 0.04ºC છે. અત્યાર સુધી એક પણ મહિના નું નિનો 3.4 નું SST ઍનોમલી કે છેલ્લું ONI ઈન્ડેક્સ એલ નિનો ના ઉંબરા સુધી પહોંચેલ નથી. છેલ્લા બે મહિના નું SST ઍનોમલી જુલાઈ +0.17ºC અને ઓગસ્ટ +0.04ºC છે. સપ્ટેમ્બર માસ ની આખર માં SST ઍનોમલી +1.0ºC થવાની શક્યતા હાલ નથી. માટે સપ્ટેમ્બર આખર સુધી માં નિનો 3.4 એલ નિનો ના ઉંબરા સુધી પહોંચશે નહિ. તેમજ ભારતીય ચોમાસા દરમિયાન NOAA ના માપદંડ મુજબ વિધિવત ‘એલ નિનો’ થવાની શક્યતા પણ નથી. કારણ એમ છે કે ભારત નું ચોમાસુ સપ્ટેમ્બર આખરે પૂરું થતું હોય છે અને હવે સપ્ટેમ્બર આખર સુધી ફક્ત 1 ત્રી-માસિક સીઝન બાકી છે, જે છે JAS 2018 અને એલ નિનો માટે ઓછા માં ઓછી 5 ત્રી-માસિક સીઝન જોઈએ. NOAA ના માપદંડ મુજબ 2018 માં વિધિવત સંપૂર્ણ એલ નિનો ની શક્યતા નથી.